Source: https://www.riigiteataja.ee/akt/113012012002
Timestamp: 2020-04-07 11:11:48+00:00

Document:
Lootsi kvalifikatsiooniastme taotlemise, lootsi kutsetunnistuse väljaandmise ja lootsikandidaadi ja lootsi eksamineerimise kord ning lootsieriala õppekava – Riigi Teataja
Lootsi kvalifikatsiooniastme taotlemise, lootsi kutsetunnistuse väljaandmise ja lootsikandidaadi ja lootsi eksamineerimise kord ning lootsieriala õppekava - sisukord
§ 2 Lootsi kvalifikatsiooniastme taotlemine ja kutsetunnistuse väljaandmine
§ 3 Kutsetunnistuse duplikaadi taotlemine ja väljaandmine
§ 4 Kutsetunnistuse kehtivusaja pikendamine
§ 5 Kutsetunnistuse tingimuste muutmine
§ 6 Kutsetunnistuse kehtivuse peatamine ja kehtetuks tunnistamine
§ 7 Lootsi kvalifikatsioonikomisjon
§ 8 Lootsi kvalifikatsioonieksam
§ 9 Lihtsustatud korras tehtava lootsi kvalifikatsioonieksami sisu
§ 10 Varem väljaantud kutsetunnistuse kehtivus
RT I, 13.01.2012, 2
Vastu võetud 11.01.2012 nr 4
Määrus kehtestatakse „Meresõiduohutuse seaduse” § 581 lõike 8 alusel.
Määrusega kehtestatakse lootsi kvalifikatsiooniastme taotlemise ja kutsetunnistuse väljaandmise, muutmise, kehtivusaja pikendamise, kehtivuse peatamise, kehtetuks tunnistamise ning lootsikandidaadi ja lootsi eksamineerimise kord, lootsieriala õppekava ning kutsetunnistuse vorm.
§ 2. Lootsi kvalifikatsiooniastme taotlemine ja kutsetunnistuse väljaandmine
(1) Kutsetunnistuse taotlemiseks tuleb Veeteede Ametile esitada:
1) lootsikandidaadi või lootsi allkirjastatud taotlus;
2) kviitung riigilõivu tasumise kohta;
3) määruse lisa 1 kohane praktilise lootsimise tõend;
4) piirangutega raadioside operaatori (ROC) ning radari ja automaatradarmärkuri (ARPA) kasutamise kursuse tunnistused;
5) meremehe tervisetõend;
6) tõend inglise keele oskuse kohta mereõppeasutusest, kui komisjon peab seda vajalikuks.
(2) Lõike 1 punktides 3–6 nimetatud dokumendid esitab Veeteede Ametile „Meresõiduohutuse seaduse” § 585 punkti 2 kohaselt lootsikandidaadi või lootsi tööandja.
(3) Lõike 1 punktis 6 nimetatud tõendi esitamise vajadus tehakse kindlaks eksami käigus.
(4) Lootsi kutsetunnistus antakse välja määruse lisa 2 kohase kvalifikatsioonieksami protokolli alusel kolme tööpäeva jooksul pärast lootsi kvalifikatsioonieksami sooritamist. Lootsi kutsetunnistuse vorm on toodud määruse lisas 3.
§ 3. Kutsetunnistuse duplikaadi taotlemine ja väljaandmine
(1) Kutsetunnistuse kaotuse, hävimise või kasutuskõlbmatuks muutumise korral peab kutsetunnistuse duplikaadi saamiseks dokumendi omaja esitama Veeteede Ametile kirjaliku taotluse. Taotluses tuleb kirjeldada dokumendi kaotamise, hävimise või kasutuskõlbmatuks muutumise asjaolusid.
(3) Kasutuskõlbmatuks muutunud lootsi kutsetunnistuse peab selle omaja tagastama Veeteede Ametile.
§ 4. Kutsetunnistuse kehtivusaja pikendamine
(1) Kutsetunnistuse kehtivusaja pikendamiseks peab loots esitama Veeteede Ametile allkirjastatud taotluse.
(2) Kutsetunnistuse kehtivusaja pikendamisel väljastatakse uus kutsetunnistus.
(3) Uus kutsetunnistus väljastatakse lootsi kvalifikatsioonieksami protokolli alusel kolme tööpäeva jooksul pärast lootsi kvalifikatsioonieksami sooritamist.
§ 5. Kutsetunnistuse tingimuste muutmine
(1) Lootsimispiirkonna või muu kutsetunnistuse tingimuse muutmiseks peab Veeteede Ametile esitama lootsi allkirjastatud taotluse ja määruse lisa 1 kohase praktilise lootsimise tõendi. Lisa 1 kohase praktilise lootsimise tõendi esitab Veeteede Ametile „Meresõiduohutuse seaduse” § 585 punkti 2 kohaselt lootsi tööandja.
(2) Kutsetunnistuse tingimuste muutmisel väljastatakse uus kutsetunnistus.
(3) Lootsimispiirkonna või lootsimispiirkonnas asuva sadama või sadamate muutumisel tuleb sooritada kvalifikatsioonieksam muudatuste osas.
§ 6. Kutsetunnistuse kehtivuse peatamine ja kehtetuks tunnistamine
(1) Kutsetunnistuse kehtivus peatatakse või tunnistatakse kehtetuks Veeteede Ameti peadirektori käskkirjaga.
(2) Ettepaneku kutsetunnistuse kehtivuse peatamiseks või kehtetuks tunnistamiseks teeb Veeteede Ameti meresõiduohutuse teenistuse juhataja ameti struktuuriüksuste juhatajate, lootsi tööandja või sadamakapteni ettekannete või lootsi kvalifikatsioonikomisjoni seisukoha alusel.
(3) Kutsetunnistuse peatamisest või kehtetuks tunnistamisest teavitatakse koheselt lootsi ja lootsiteenust osutavat äriühingut või sadama pidajat ning sadamakaptenit.
(4) Kutsetunnistuse kehtivuse peatamisel peab kutsetunnistuse kehtivuse taastamiseks esitama sellekohase kirjaliku taotluse ning sooritama kvalifikatsioonieksami.
(5) Lootsi kutsetunnistuse kehtetuks tunnistamisel võib taotleda uut lootsi kutsetunnistust 12 kuu möödumisel. Lootsi kutsetunnistuse kehtivus taastatakse § 2 kohaselt.
§ 7. Lootsi kvalifikatsioonikomisjon
(1) Lootsi kvalifikatsioonieksami võtab vastu lootsi kvalifikatsioonikomisjon (edaspidi komisjon), mille moodustab Veeteede Ameti peadirektor oma käskkirjaga. Komisjon moodustatakse laevajuhi kvalifikatsiooni omavatest Veeteede Ameti teenistujatest, lootsiteenust osutava äriühingu esindajatest ja lootsimispiirkonnas asuvate sadamate kaptenitest.
§ 8. Lootsi kvalifikatsioonieksam
(1) Kvalifikatsioonieksamil kontrollitakse teadmisi lisas 4 toodud lootsieriala õppekava kohaselt.
(2) Lootsi kvalifikatsioonieksam koosneb kolmest osast:
1) rahvusvahelise laevakokkupõrgete vältimise eeskirja konventsiooni (COLREG) ja IALA ujuvnavigatsioonimärgistuse arvuti test, mille õigete vastuste osakaal peab olema vähemalt 90%;
2) merendusalased rahvusvahelised konventsioonid, asjakohased Eesti Vabariigi õigusaktid, lootsimispiirkonnas asuvate sadamate eeskirjad ja lootsimisega seotud meresõidupraktika – toimub suulises vormis;
3) planšetitöö navigatsioonilise olukorra kohta lootsimispiirkonnas.
(3) Kvalifikatsioonieksamiks ettevalmistumiseks on eksamineeritaval aega kuni 60 minutit.
(4) Lootsi kvalifikatsioonieksami mittesooritanu võib sooritada korduseksami.
(5) Kvalifikatsioonieksami tulemusega mittenõustumisel võib eksamineeritav selle vaidlustada, esitades Veeteede Ameti peadirektorile vaide 30 päeva jooksul arvates eksami toimumise päevast.
§ 9. Lihtsustatud korras tehtava lootsi kvalifikatsioonieksami sisu
„Meresõiduohutuse seaduse” § 582 lõikes 2 ja § 583 lõikes 2 sätestatud lootsi kvalifikatsioonieksam lihtsustatud korras hõlmab:
1) navigatsioonilise olukorra ja selle muudatuste tundmist lootsimispiirkonnas;
2) merendusalaste rahvusvaheliste konventsioonide, asjakohaste Eesti Vabariigi õigusaktide ja lootsimispiirkonnas asuvate sadamate eeskirjade tundmist.
§ 10. Varem väljaantud kutsetunnistuse kehtivus
Majandus- ja kommunikatsiooniministri 12. detsembri 2002. a määruse nr 38 „Lootsi kvalifikatsiooninõuded ning kutsetunnistuse ja lootsitasõidu loa vorm ning väljastamise tingimused” alusel välja antud lootsi kutsetunnistus kehtib kuni selle kehtivusaja lõpuni.
Lisa 1 Praktilise lootsimise tõend
Lisa 2 Lootsi kvalifikatsioonieksami protokolli vorm
Lisa 3 Lootsi kutsetunnistuse vorm
Lisa 4 Lootsieriala õppekava
Lisa 5 Avamerelootsi kutsetunnistuse vorm

References: § 2

§ 3

§ 4

§ 5

§ 6

§ 7

§ 8

§ 9

§ 10
 § 581

§ 2
 § 585

§ 3

§ 4

§ 5
 § 585

§ 6
 § 2

§ 7

§ 8

§ 9
 § 582
 § 583

§ 10